**PEDAGÓGUS TOVÁBBKÉPZÉSI PROGRAM**

**….. szeptember 1. –….. augusztus 31.**

**(5 évre készül)**

**Készítette**: az intézményvezető neve

**Véleményezte:** nevelőtestület

**Jóváhagyta:** fenntartó

**Felülvizsgálat ideje:** évenként

Tartalomjegyzék

[1. Jogszabályi háttér 3](#_Toc506245291)

[2. A továbbképzési program elvei és szabályai 3](#_Toc506245293)

[3. A továbbképzési program alapja 6](#_Toc506245294)

[4. A továbbképzési program alprogramjai 7](#_Toc506245295)

[*a)* Szakvizsgára vonatkozó alprogram 7](#_Toc506245296)

[*b)* Továbbképzésre vonatkozó alprogram 7](#_Toc506245297)

[*c)* Finanszírozásra vonatkozó alprogram 8](#_Toc506245298)

[*d)* Helyettesítésre vonatkozó alprogram 10](#_Toc506245299)

[1. számú melléklet 11](#_Toc506245300)

[2. számú melléklet 12](#_Toc506245301)

[3. Jogszabályi kivonatok 13](#_Toc506245302)

## Jogszabályi háttér

1. A módosított 277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről
2. 20/2012. (VIII. 31.) EMMI rendelet
a nevelési-oktatási intézmények működéséről és a köznevelési intézmények névhasználatáról
3. A 2011. évi CXC. törvény a nemzeti köznevelésről
4. A 326/2013. (VIII. 30) kormányrendelet

## A továbbképzési program elvei és szabályai

A továbbképzés azoknak az ismereteknek és készségeknek a megújítására, bővítésére, fejlesztésére szolgál, amelyekre szükség van a nevelő és oktató munka keretében a gyermekekkel, tanulókkal való közvetlen foglalkozás megtartásához, a **köznevelési intézmény tevékenységének megszervezéséhez**.

**A továbbképzés teljesítése**

Ha a pedagógus a nevelő és oktató munkáját több mint hét éve ugyanazzal az iskolai végzettséggel és szakképzettséggel látja el, vagy ha a szakmai megújító képzésben valórészvétele óta legalább tíz év eltelt, olyan továbbképzésben kell részt vennie, amely hozzájárul az adott pedagógus szakképzettséghez kapcsolódó alapképzésben megszerzett ismeretek és jártasság megújításához, kiegészítéséhez.

A köznevelési intézmény vezetőjének olyan továbbképzésben kell részt vennie, amely hozzájárul a vezetői ismeretek megszerzéséhez, a vezetői jártasságok elsajátításához.

A pedagógus a pedagógus-munkakör betöltésére jogosító oklevél megszerzését követő **hetedik év** szeptember hónap első munkanapjától addig az évig, amelyben az ötvenötödik életévét betölti, augusztus hónap utolsó munkanapjáig vesz részt az Nkt. 62. § (2) bekezdésében szabályozott továbbképzésben. Az első továbbképzés az első minősítés előtt kötelező.

A pedagógus akkor is **részt vehet** a továbbképzésben, ha már teljesítette a hétévenkénti továbbképzés követelményeit, vagy az ötvenötödik életévét betölti.

A hétévenkénti továbbképzés – egy vagy több továbbképzés keretében **– legalább százhúsz tanórai** foglalkozáson való részvétellel és az előírt tanulmányi követelmények teljesítésével valósul meg. (A tanórai foglalkozások időtartama negyvenöt perc.)

**A hétévenkénti továbbképzés teljesíthető továbbá**

* bármelyik további szakképzettség vagy szakképesítés
* a pedagógus-szakvizsga vagy azzal egyenértékű vizsga letételét igazoló oklevél,
* a munkakör betöltésére jogosító felsőfokú iskolai végzettségnek és szakképzettségnek megfelelő, magasabb felsőfokú végzettségi szintet biztosító további oklevél,
* tanítói szakképzettség megléte esetén további, a műveltségi terület követelményeinek teljesítését igazoló oklevél,
* és más, jogszabályban meghatározott képzés elvégzésével.

**A beiskolázási terv**

A nevelési-oktatási intézmény vezetője **a továbbképzési program végrehajtására egy nevelési, tanítási évre szóló beiskolázási tervet** készít.

|  |
| --- |
| **Továbbképzési program** 5 évre szól, felülvizsgálata évente – március 15-éig kell elfogadni. Az elfogadását követő év szeptember hónap első napján **kezdődik**, és az ötödik év augusztus hónap utolsó munkanapján **fejeződik be** |
| **Beiskolázási terv**1 évre szól, márc. 15-éig kell elkészíteni |  |  |  |  |

A beiskolázási tervet a köznevelési intézmény vezetője – a szakmai munkaközösség, szakmai munkaközösség hiányában az azonos munkakörben foglalkoztatottak és a távollévők helyettesítésénél figyelembe vehetők közreműködésével – dolgozza ki.

A **beiskolázási tervet** – a továbbképzési öt éves időszakban – **minden év március 15-éig** kell elkészíteni egy nevelési, tanítási évre.

A beiskolázási terv tartalmazza azoknak a nevét, munkakörét, akiknek a részvételét betervezték, a továbbképzés megjelölését, a várható kezdő és befejező időpontját, a várható távollét idejét, a helyettesítés rendjét.

**A beiskolázási terv elkészítésénél prioritás szerinti előnyben kell részesíteni azt,**

*a)* akinek a hétévenkénti továbbképzés teljesítéséhez kevesebb ideje van hátra,

*b)* akinek a hétévenkénti továbbképzésben való részvételét a munkáltató elrendelte,

*c)* aki a szakvizsgába beszámítható továbbképzésre jelentkezik és

*d)* akinek a továbbképzésben való részvétele a minősítéshez szükséges.

A beiskolázási **tervbe az vehető fel**, aki továbbképzésre kötelezett, vagy írásban kérte felvételét, és megfelel a továbbképzés felvételi (részvételi) követelményének. A feltételek megléte esetén nem tagadható meg a felvétele annak, akinek két évnél kevesebb idő áll rendelkezésére a hétévenkénti továbbképzésének teljesítéséhez.

A köznevelési intézmény vezetője a beiskolázási tervbe történő felvételről, illetve az abból való kihagyásról **írásban értesíti** az érintettet.

E tekintetében munkaügyi vita kezdeményezésének van helye.

**A továbbképzési program**

A nevelési-oktatási intézmény vezetője a jogszabályban szabályozott továbbképzés megtervezésére, megszervezésére a pedagógiai program figyelembevételével **középtávú, öt évre szóló továbbképzési programot** készít.

A továbbképzési programot a nevelőtestület **véleményének** kikérését követően a fenntartó **fogadja el**.

A továbbképzési programot a továbbképzési időszak első évét megelőző év március 15-éig **kell elfogadni**.

A továbbképzési időszak a program elfogadását követő év szeptember hónap első napján **kezdődik**, és az ötödik év augusztus hónap utolsó munkanapján **fejeződik be**.

A továbbképzési program **felülvizsgálatára** a fenntartóval egyeztetve évente egy alkalommal kerülhet sor.

A **továbbképzési program** című dokumentum továbbképzésre vonatkozó alprogramjában kell megtervezni, hogy tantárgyanként, munkakörönként hány személy és milyen időkeretben vehet részt a továbbképzésben. A munkáltató a továbbképzési program elfogadása után írásban értesíti azt a pedagógust, aki részt vehet a hétévenkénti továbbképzésben.

A **továbbképzési program** és a **beiskolázási terv** elfogadása előtt a munkáltatónak be kell szereznie az üzemi tanács véleményét.

A **fenntartó** az Nkt. 83. § (2) bekezdés *e)* pontja alapján **ellenőrzi**

*a)* a továbbképzési program és a beiskolázási terv, valamint a pedagógiai program összhangját,

*b)* a továbbképzési program és a beiskolázási terv végrehajtásának törvényességét és

*c)* a költségvetés terhére vonatkozó kötelezettségvállalás szabályainak megtartását.

**A beiskolázási terv**

A nevelési-oktatási intézmény vezetője **a továbbképzési program végrehajtására egy nevelési, tanítási évre szóló beiskolázási tervet** készít.

|  |
| --- |
| **Továbbképzési program** 5 évre szól, felülvizsgálata évente – március 15-éig kell elfogadni. Az elfogadását követő év szeptember hónap első napján **kezdődik**, és az ötödik év augusztus hónap utolsó munkanapján **fejeződik be** |
| **Beiskolázási terv**1 évre szól, márc. 15-éig kell elkészíteni |  |  |  |  |

A beiskolázási tervet a köznevelési intézmény vezetője – a szakmai munkaközösség, szakmai munkaközösség hiányában az azonos munkakörben foglalkoztatottak és a távollévők helyettesítésénél figyelembe vehetők közreműködésével – dolgozza ki.

A **beiskolázási tervet** – a továbbképzési öt éves időszakban – **minden év március 15-éig** kell elkészíteni a következő nevelési, tanítási évre.

A beiskolázási terv tartalmazza azoknak a nevét, munkakörét, akiknek a részvételét betervezték, a továbbképzés megjelölését, a várható kezdő és befejező időpontját, a várható távollét idejét, a helyettesítés rendjét.

Az intézmény szabályzatai között

**A beiskolázási terv elkészítésénél prioritás szerinti előnyben kell részesíteni azt,**

*a)* akinek a hétévenkénti továbbképzés teljesítéséhez kevesebb ideje van hátra,

*b)* akinek a hétévenkénti továbbképzésben való részvételét a munkáltató elrendelte,

*c)* aki a szakvizsgába beszámítható továbbképzésre jelentkezik és

*d)* akinek a továbbképzésben való részvétele a minősítéshez szükséges.

A beiskolázási **tervbe az vehető fel**, aki továbbképzésre kötelezett, vagy írásban kérte felvételét, és megfelel a továbbképzés felvételi (részvételi) követelményének. A feltételek megléte esetén nem tagadható meg a felvétele annak, akinek két évnél kevesebb idő áll rendelkezésére a hétévenkénti továbbképzésének teljesítéséhez.

A köznevelési intézmény vezetője a beiskolázási tervbe történő felvételről, illetve az abból való kihagyásról **írásban értesíti** az érintettet.

E tekintetében munkaügyi igény érvényesítése kezdeményezhető.

## A továbbképzési program alapja

A nevelési-oktatási intézmény nevelőtestülete az új továbbképzési program elkészítése előtt **értékeli az előző továbbképzési időszakot**, a továbbképzési programjának időarányos végrehajtását. Az értékelést megküldi a fenntartónak.

**A nevelési-oktatási intézményben nyilván kell tartani**

*a)* a pedagógus-munkakörben foglalkoztatottak által felsőoktatási intézményben szerzett okleveleket,

*b)* azokat, akiknek a pedagógus-szakvizsga megszerzése alkalmazási feltétel,

*c)* azokat, akik a hétévenkénti továbbképzésre vonatkozó rendelkezések hatálya alá tartoznak,

*d)* a pedagógus-szakvizsga vagy azzal egyenértékű oklevél, tudományos fokozat megszerzését,

*e)* a továbbképzésben való részvételt és a továbbképzés teljesítését.

## A továbbképzési program alprogramjai

### Szakvizsgára vonatkozó alprogram

A továbbképzési rendelet szerint szakvizsgára történő felkészítésbe az a pedagógus kapcsolódhat be, aki rendelkezik a pedagógus-munkakör betöltésére jogosító felsőfokú iskolai végzettséggel és szakképzettséggel, valamint legalább három év pedagógus-munkakörben eltöltött szakmai gyakorlattal. A szakmai gyakorlat számítását a hatályos jogszabályok szerint kell végezni.

A képzés szakirányának megfelelő felsőfokú iskolai végzettséggel és szakképzettséggel akkor lehet bekapcsolódni a szakvizsgára történő felkészítésbe, ha az oklevéllel igazolt szakterületen nincs a képzés szakirányának megfelelő tanárképzés.

A **szakvizsgára** történő felkészülésbe – kivéve, ha a részvételt a munkáltató rendeli el – az érdekelt jelentkezése és választása alapján lehet bekapcsolódni.

A fenntartó meghatározhatja azokat a szakvizsgára történő felkészítéseket és továbbképzéseket, amelyeken való részvételhez támogatást nyújt.

A szakvizsgára vonatkozó alprogramban tantárgyanként meg kell tervezni a részvételi létszámot.

**Intézményi szabályok**

A hétévenkénti továbbképzés teljesíthető a pedagógus szakvizsga vagy azzal egyenértékű vizsgát igazoló oklevél megszerzésével. A szakvizsgára jelentkezésnél előnyben részesülnek azok a munkavállalók, akik a törvényben megfogalmazott továbbképzésre jelentkeznek, ill. azon belül kevesebb ideje van hátra a hétévenkénti továbbképzés teljesítéséhez

### Továbbképzésre vonatkozó alprogram

A továbbképzésre vonatkozó alprogramjában kell megtervezni ténylegesen, hogy tantárgyanként, munkakörönként hány személy és milyen időkeretben vehet részt a továbbképzésben.

**Intézményi szabályok**

Az intézményben a negyedik továbbképzési időszak 2018. szeptember 1-jével kezdődik.

Az iskolavezetés jogosult arra, hogy kötelezze a pedagógust az általa kijelölt tanfolyamon vagy továbbképzésen való részvételre, és a meghatározott vizsgák letételére. A kötelezett munkavállalóval tanulmányi szerződés csak a juttatásokra köthető.

Megszüntethető annak a pedagógusnak a munkaviszonya, aki a továbbképzésen önhibájából nem vesz részt.

Mentesül a továbbképzés alól, aki ötvenötödik életévét betöltötte. Ettől az életkortól a továbbképzéseken való részvétel önkéntes.

Az iskolavezetés a továbbképzési program végrehajtásához egy tanévre szóló beiskolázási tervet készít.

**A beiskolázási tervre vonatkozó intézményi szabályok:**

A beiskolázási tervbe való jelentkezések elbírálásakor az alábbi szempontokat kell egyidejűleg figyelembe venni:

**⮚ időbeli prioritás**

* akinek kevesebb ideje van hátra a továbbképzés teljesítéséhez;
* akinek a továbbképzésen való részvételét a munkáltató elrendelte;
* többéves, már elkezdett képzésen vesz rész.

**⮚ tartalom szerinti prioritás *(pl.)***

* szakmai megújító képzések és vezetői képzések – jogszabály szerint;
* pedagógiai programhoz igazodó képzések;
* keresztyén pedagógus identitást erősítő képzések;
* mérés, értékelési ismeretek;
* alapfokú elsősegély-nyújtási ismeretek;

**⮚költséghatékonyság szerinti prioritás**

* térítésmentes képzések igénybevételének feltétele, hogy megfeleljenek a tartalmi prioritásoknak;
* az intézmény a tanfolyami szervezési kereteket preferálja;
* a szakos ellátottság biztosítása fontosabb szempont a költséghatékonyságnál.

### Finanszírozásra vonatkozó alprogram

A pedagógus-továbbképzési költségek fedezéséhez hozzájárulhat a központi költségvetés, a fenntartó, a munkáltató. A más által nem fedezett költségeket a résztvevő viseli.

**A finanszírozási alprogramban kell megtervezni**

*a)* a távollevő helyettesítéséhez szükséges költségeket (a helyettesítés elsősorban a 326/2013. kormányrendelet vonatkozó pontjai szerint szervezendő)

*b)* az egy pedagógusra jutó hozzájárulás legkisebb összege meghatározásának szabályait és

*c)* a továbbképzésben való részvétel díja és költsége (utazás, szállás, étkezés, könyv stb.) támogatására szolgáló összeget pedagógusonként.

Ha a pedagógus nem az állami köznevelési közfeladat-ellátás keretében vesz részt a továbbképzésen, a részvételi díj kifizetéséhez való hozzájárulás nem lehet több a díj nyolcvan százalékánál. A vonatkozó szerződések alapján a református fenntartású pedagógiai szakmai szolgáltató által református köznevelési intézmény számára nyújtott képzés ennek a feltételnek maradéktalanul megfelel.

Ha a továbbképzésben való részvétel a pedagógus jogszabály szerint kötelező minősítéséhez szükséges, a részvételi díj teljes összege finanszírozható.

**A részvételi díjhoz történő hozzájárulás meghaladhatja** a részvételi díj nyolcvan százalékát, ha

*a)* az ehhez szükséges fedezetet a fenntartó többlet költségvetési támogatás nélkül biztosítani tudja,

*b)* az ehhez szükséges fedezetet a köznevelési intézmény saját forrásaiból biztosítani tudja,

*c)* a szükséges fedezetet pályázati úton biztosítják, vagy

*d)* a pedagógus a munkáltató által meghatározott munkakörhöz kapcsolódó vagy más olyan továbbképzésben vesz részt, amely a foglalkoztatási gondok megoldását szolgálja, feltéve, hogy helyettesítésére nincs szükség, továbbá a továbbképzésben való részvétel miatt munkavégzésének rendjét nem kell átszervezni, valamint ha a munkáltatóval tanulmányi szerződést kötött.

Ha a pedagógus a beiskolázási tervben szereplő továbbképzésen vesz részt és a résztvevő helyettesítésére nincs szükség, **részvételi díja és költségei kifizetéséhez hozzá kell járulni**, legalább a nevelési-oktatási intézményben az adott évben helyettesítés céljából egy személyre átlagosan fordított összeggel, kivéve, ha a pedagógus az állami köznevelési közfeladat-ellátás keretében térítésmentesen vesz részt a továbbképzésben.

A **tanulmányi szerződés** alapján nyújtott juttatásokra a tanulmányi szerződésben foglaltakat kell alkalmazni.

A munkáltató – a munka törvénykönyvéről szóló 2012. évi I. törvény 285. § (2) bekezdésében szabályozott fizetési felszólítással – a helyettesítésre fordított kiadásai, valamint a továbbképzésben és a szakvizsgára történő felkészítésben a résztvevőnek kifizetett munkáltatói támogatás **visszafizetését** kérheti, ha a résztvevő saját hibájából nem teljesítette az előírt követelményeket. E rendelkezések alkalmazásában nem teljesíti az előírt követelményeket az, aki a képzési időt is figyelembe véve a munkáltató által meghatározott ideig nem szerzi meg a meghatározott oklevelet, bizonyítványt vagy a tanúsítványt, illetve nem készíti el a meghatározott beszámolót.

A visszafizetésre vonatkozó szabályt alkalmazni kell abban az esetben is, ha a meghatározott időn belül a munkavállaló a munkaviszonyát megszünteti, vagy a munkáltató a munkaviszonyt rendkívüli felmondással megszüntette. Mentesül a visszafizetési kötelezettség alól az, aki igazolja, hogy másik köznevelési intézményben, illetve a köznevelés irányításában helyezkedett el, és folytatja a továbbképzést, illetve a pedagógus-szakvizsgára való felkészülést.

**Intézményi szabályok**

* Pl. maximum 120 órás képzéseket támogat az intézmény;
* vagy 120 órát meghaladó képzések esetén tanulmányi szerződést köt-e az intézmény;
* A tanulmányi szerződésben vállalható munkáltatói és munkavállalói kötelezettségek; (pl. részvételi dííj, tandíj, útiköltség, szállásdíj, tanulmányi szabadság, együttműködési idő);
* egyéb, közösen megállapított feltételek (pl. képzés és tartós távollét kérdései).

### Helyettesítésre vonatkozó alprogram

A szakvizsgára történő felkészítésben vagy a továbbképzésben részt vevő pedagógus helyettesítésének órakeretét, a várható távollét idejét, a helyettesítés rendjét tartalmazó alprogram.

Felsorolja a távollévők helyettesítésénél figyelembe vehető kollégák számát személyét, felhasználható munkaidő és tanórakeretét.

**Intézményi szabályok**

Itt fogalmazza meg az intézmény a helyettesítés helyi szabályait, lehetőségeit.

## számú melléklet

**Jegyzőkönyv**
a továbbképzési program nevelőtestületi véleményező értekezletéről

amely jegyzőkönyvnek mellékletét képezi a jelenléti ív

valamint tartalmazza, hogy a pedagógusok megismerték, és támogatják a továbbképzési programban leírtakat.

## számú melléklet

**A továbbképzési program hatálya alá tartozó
pedagógus dolgozók releváns adatai**

|  |  |  |  |
| --- | --- | --- | --- |
| **Sorszám** | **Pedagógus neve** | **Első pedagógus végzettség és szakképzettség megszerzésének éve**  | **Jelenleg hétéves időtartam vége**  |
| **1.** |  |  |  |
| **2.** |  |  |  |
| **3.** |  |  |  |

## Jogszabályi kivonatok

Hatályos: 2018. 01. 30. állapot szerint

**2011. évi CXC. törvény**

**62. §. (2)-(4)** A pedagógus hétévenként legalább egy alkalommal – jogszabályban meghatározottak szerint – továbbképzésben vesz részt. Megszüntethető – munkaviszony esetében felmondással, közalkalmazotti jogviszony esetében az alkalmatlanság jogcímén történő felmentéssel – annak a pedagógusnak a munkaviszonya, közalkalmazotti jogviszonya, aki a továbbképzésben önhibájából nem vett részt, vagy tanulmányait nem fejezte be sikeresen. Az első továbbképzés az első minősítés előtt kötelező. Mentesül a továbbképzési kötelezettség alól az a pedagógus, aki betöltötte az 55. életévét. Nem kell továbbképzésben részt venni annak a pedagógusnak, aki pedagógus-szakvizsgát tett, a vizsgák letétele utáni hét évben.

(3) A Pedagógus II., a Mesterpedagógus és a Pedagógus IV. (a továbbiakban: Kutatótanár) fokozatból eggyel alacsonyabb fokozatba kerül visszasorolásra az a pedagógus, aki a fokozatba lépését követő kilencedik tanév végéig önhibájából nem teljesíti a pedagógus-továbbképzésben történő részvételi kötelezettségét.

(4)A továbbképzési kötelezettség teljesítése szempontjából a külön jogszabályban meghatározottakon kívül csak olyan továbbképzés vehető figyelembe, amelynek programját az oktatásért felelős miniszter jóváhagyta és a program alkalmazására engedélyt adott.

**63. §. (1)** A pedagógust munkakörével összefüggésben megilleti az a jog, hogy […]

*e)* hozzájusson a munkájához szükséges ismeretekhez, intézményi és fenntartói információkhoz, […]

*g)* szakmai ismereteit, tudását szervezett továbbképzésben való részvétel útján gyarapítsa, részt vegyen a köznevelési rendszer működtetésével, ellenőrzésével kapcsolatos megyei és országos feladatokban, pedagógiai kísérletekben, tudományos kutatómunkában […]

**326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról**

**17. §** (1)Nevelési-oktatási intézményben a pedagógus számára a kötött munkaidőnek neveléssel-oktatással le nem kötött részében

8. eseti helyettesítés,

23. pedagógus-továbbképzésben való részvétel rendelhető el.

**30. §** (1)A nevelő és oktató munkát végzőket megillető pótszabadságra

*a)* nevelési-oktatási intézményben az Nkt. 3. mellékletében felsorolt pedagógus,

*b)* pedagógiai szakszolgálati intézményben a pedagógiai szakszolgálati intézmények működéséről szóló miniszteri rendeletben meghatározott pedagógus, valamint

*c)* a nevelő és oktató munkát közvetlenül segítő munkakörök közül a pedagógiai asszisztens, szabadidő-szervező, gyermek- és ifjúságvédelmi felügyelő, gyógypedagógiai asszisztens, pszichopedagógus, gyógytornász

munkakörben foglalkoztatottak jogosultak.

(2)Az (1) bekezdésben meghatározott pedagógust, nevelő-oktató munkát közvetlenül segítő alkalmazottat a tárgyévi pótszabadsága idejéből kötelező munkavégzésre – legfeljebb tizenöt munkanapra – a következő esetekben lehet igénybe venni:

*a)* továbbképzés, foglalkoztatást elősegítő képzés […]

**277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben résztvevők juttatásairól és kedvezményeiről**

**1. §** 3) A nevelési-oktatási intézmény vezetője a továbbképzési program végrehajtására egy nevelési, tanítási évre szóló beiskolázási tervet készít. A beiskolázási tervet a köznevelési intézmény vezetője – a szakmai munkaközösség, szakmai munkaközösség hiányában az azonos munkakörben foglalkoztatottak és a távollévők helyettesítésénél figyelembe vehetők közreműködésével – dolgozza ki. A beiskolázási tervet – a továbbképzési időszakban – minden év március 15-éig kell elkészíteni egy nevelési, tanítási évre.

4) A továbbképzési program és a beiskolázási terv elfogadása előtt a munkáltatónak be kell szereznie az üzemi tanács, közalkalmazotti tanács véleményét.

(5) A továbbképzési program négy részből áll. A továbbképzési program részei:

*a)* a szakvizsgára vonatkozó alprogram,

*b)* a továbbképzésre vonatkozó alprogram,

*c)* a finanszírozási alprogram,

*d)* a helyettesítésre vonatkozó alprogram.

6) A továbbképzési program (5) bekezdés *a)* és *b)* pontjában meghatározott részeit külön-külön, a *c)* és *d)* pontjában meghatározott részeit az *a)* és *b)* ponthoz kapcsolódva kell elkészíteni.

(7) A fenntartó meghatározhatja azokat a szakvizsgára történő felkészítéseket és továbbképzéseket, amelyeken való részvételhez támogatást nyújt.

(8) A fenntartó az Nkt. 83. § (2) bekezdés *e)* pontja alapján ellenőrzi

*a)* a továbbképzési program és a beiskolázási terv, valamint a pedagógiai program összhangját,

*b)* a továbbképzési program és a beiskolázási terv végrehajtásának törvényességét és

*c)* ha a nevelési-oktatási intézményt nem az állami intézményfenntartó központ (a továbbiakban: központ) tartja fenn, a költségvetés terhére vonatkozó kötelezettségvállalás szabályainak megtartását.

(10) A nevelési-oktatási intézmény nevelőtestülete az új továbbképzési program elkészítése előtt értékeli az előző továbbképzési időszakot, a továbbképzési programjának időarányos végrehajtását. Az értékelést megküldi a fenntartónak.

**3. §** (1) A szakvizsgára történő felkészülésbe, illetve a továbbképzésbe – kivéve, ha a részvételt a munkáltató rendeli el – az érdekelt jelentkezése és választása alapján lehet bekapcsolódni.

**6. §** (1) A továbbképzésre vonatkozó alprogramban kell megtervezni, hogy tantárgyanként, munkakörönként hány személy és milyen időkeretben vehet részt a továbbképzésben. A munkáltató a továbbképzési program elfogadása után írásban értesíti azt a pedagógust, aki a 4. § (2) bekezdése alapján részt vehet a hétévenkénti továbbképzésben.

(2) A beiskolázási terv tartalmazza azoknak a nevét, munkakörét, akiknek a részvételét betervezték, a továbbképzés megjelölését, a várható kezdő és befejező időpontját, a várható távollét idejét, a helyettesítés rendjét.

(3) A beiskolázási terv elkészítésénél előnyben kell részesíteni azt,

*a)* akinek a hétévenkénti továbbképzés teljesítéséhez kevesebb ideje van hátra,

*b)* akinek a hétévenkénti továbbképzésben való részvételét a munkáltató elrendelte,

*c)* aki a szakvizsgába beszámítható továbbképzésre jelentkezik és

*d)* akinek a továbbképzésben való részvétele a minősítéshez szükséges.

(4) A beiskolázási terv összeállításánál a (3) bekezdésben előbb álló csoportba tartozó megelőzi az utána következő csoportba tartozót.

(5) A beiskolázási tervbe az vehető fel, aki továbbképzésre kötelezett, vagy írásban kérte felvételét, és megfelel a továbbképzés felvételi (részvételi) követelményének. A feltételek megléte esetén nem tagadható meg a felvétele annak, akinek két évnél kevesebb idő áll rendelkezésre a hétévenkénti továbbképzés teljesítéséhez.

(6) A köznevelési intézmény vezetője a beiskolázási tervbe történő felvételről, illetve az abból való kihagyásról írásban értesíti az érintettet.

(7) A (3)-(6) bekezdésben foglaltak tekintetében munkaügyi vita kezdeményezésének van helye.

(9) Az e §-ban meghatározott eljárási rend mellőzésével, közvetlenül is jelentkezhet a továbbképzésbe az, aki nem tart igényt az ehhez fűződő munkáltatói kedvezményekre.

(10) A továbbképzés szervezője írásban tájékoztatja a továbbképzés feltételeiről a továbbképzésre jelentkezőket.

**7. §** (1) A továbbképzési kötelezettség teljesítése szempontjából az 5. § (1) bekezdése szerinti továbbképzésként olyan továbbképzés vehető figyelembe, és a köznevelési intézmény továbbképzési programja, illetve a beiskolázási terve - az e rendelet 5. §-ának (2)-(3) bekezdésében felsoroltak kivételével - csak olyan továbbképzést tartalmazhat, amelynek programját az e rendeletben meghatározott eljárás keretében az oktatásért felelős miniszter jóváhagyta és a program alkalmazására engedélyt adott (a továbbiakban: alapítási engedély). Az alapítási engedély öt évre szól.

**13. §** (1) A szakvizsgára történő felkészítésbe az a pedagógus kapcsolódhat be, aki rendelkezik a pedagógus-munkakör betöltésére jogosító felsőfokú iskolai végzettséggel és szakképzettséggel, valamint legalább három év pedagógus-munkakörben eltöltött szakmai gyakorlattal.

(2) A képzés szakirányának megfelelő felsőfokú iskolai végzettséggel és szakképzettséggel akkor lehet bekapcsolódni a szakvizsgára történő felkészítésbe, ha az oklevéllel igazolt szakterületen nincs a képzés szakirányának megfelelő tanárképzés.

**14. §** (1) A szakvizsgára vonatkozó alprogramban tantárgyanként meg kell tervezni a részvételi létszámot.

(2) A beiskolázási tervben fel kell tüntetni a jelentkező nevét, lakcímét, az alapképzésben szerzett végzettségét és szakképzettségét, munkakörét, szakmai gyakorlatának idejét és helyét.

(4) A beiskolázási tervbe az vehető fel, aki írásban kérte felvételét, illetőleg akinek részvételét a munkáltató elrendelte.

(5) A köznevelési intézmény vezetője a beiskolázási tervbe történő felvételről, illetve a kihagyásról írásban értesíti az érintettet.

(6) Az (5) bekezdésben foglaltak tekintetében munkaügyi vita kezdeményezésének van helye.

**16. §** (1) A pedagógus-továbbképzés az állami köznevelési közfeladat-ellátás keretében térítésmentes.

(2) A pedagógus-továbbképzési költségek fedezéséhez hozzájárul a központi költségvetés, a fenntartó, a munkáltató. A más által nem fedezett költségeket a résztvevő viseli.

**17. §**[**95**](http://net.jogtar.hu/jr/gen/hjegy_doc.cgi?docid=99700277.KOR#lbj94id23bb)(1) A finanszírozási alprogramban kell megtervezni

*a)* a távollevő helyettesítéséhez szükséges költségeket,

*b)* az egy pedagógusra jutó hozzájárulás legkisebb összege meghatározásának szabályait és

*c)* a továbbképzésben való részvétel díja és költsége (utazás, szállás, étkezés, könyv stb.) támogatására szolgáló összeget pedagógusonként.

(2) Ha a pedagógus nem az állami köznevelési közfeladat-ellátás keretében vesz részt a továbbképzésen, a részvételi díj kifizetéséhez való hozzájárulás - a (3) és (4) bekezdésben foglalt kivétellel - nem lehet több a díj nyolcvan százalékánál.

(3) Ha a továbbképzésben való részvétel a pedagógus minősítéséhez szükséges, a részvételi díj teljes összege finanszírozható.

(4) A részvételi díjhoz történő hozzájárulás meghaladhatja a részvételi díj nyolcvan százalékát, ha

*a)* az ehhez szükséges fedezetet a fenntartó többlet-költségvetési támogatás nélkül biztosítani tudja,

*b)* az ehhez szükséges fedezetet - az állami intézményfenntartó központ által fenntartott intézmény kivételével - a köznevelési intézmény saját forrásaiból biztosítani tudja,

*c)* a szükséges fedezetet pályázati úton biztosítják, vagy

*d)* a pedagógus a munkáltató által meghatározott munkakörhöz kapcsolódó vagy más olyan továbbképzésben vesz részt, amely a foglalkoztatási gondok megoldását szolgálja, feltéve, hogy helyettesítésére nincs szükség, továbbá a továbbképzésben való részvétel miatt munkavégzésének rendjét nem kell átszervezni, valamint ha a munkáltatóval tanulmányi szerződést kötött.

(5) Ha a pedagógus a beiskolázási tervben szereplő továbbképzésen vesz részt és a résztvevő helyettesítésére nincs szükség, részvételi díja és költségei kifizetéséhez hozzá kell járulni, legalább a nevelési-oktatási intézményben az adott évben helyettesítés céljából egy személyre átlagosan fordított összeggel, kivéve, ha a pedagógus az állami köznevelési közfeladat-ellátás keretében térítésmentesen vesz részt a továbbképzésben.

(6) A továbbképzésben, illetve a szakvizsgára történő felkészítésben való részvétel elrendelése esetén a (2) bekezdésben meghatározottakon túli kiadásokat a munkáltatónak kell fedeznie.

(7) Ha a munkáltató által kifizetett hozzájárulás teljes egészében fedezi a részvételi díj és az egyéb költségek összegét, a munkáltató kikötheti, hogy a megvásárolt könyvek, tankönyvek, segédanyagok a köznevelési intézmény tulajdonába kerülnek.

(8) A munkáltató - a munka törvénykönyvéről szóló 2012. évi I. törvény 285. § (2) bekezdésében szabályozott fizetési felszólítással - a helyettesítésre fordított kiadásai, valamint a (2) és (3) bekezdés alapján a továbbképzésben és a szakvizsgára történő felkészítésben a résztvevőnek kifizetett munkáltatói támogatás visszafizetését kérheti, ha a résztvevő saját hibájából nem teljesítette az előírt követelményeket. E rendelkezések alkalmazásában nem teljesíti az előírt követelményeket az, aki a képzési időt is figyelembe véve a munkáltató által meghatározott ideig nem szerzi meg az 5. § (2) bekezdés *a)* pontjában meghatározott oklevelet, bizonyítványt vagy a 6. § (11) bekezdésében meghatározott tanúsítványt, illetve nem készíti el az 5. § (4)-(6) bekezdése szerinti beszámolót.

(9) A visszafizetésre vonatkozó rendelkezéseket alkalmazni kell abban az esetben is, ha a (8) bekezdésben meghatározott időn belül a munkavállaló a munkaviszonyát, a közalkalmazott a közalkalmazotti jogviszonyát megszünteti, vagy a munkáltató munkavállaló esetén a munkaviszonyt rendkívüli felmondással, közalkalmazott esetén a közalkalmazotti jogviszonyt nem megfelelő munkavégzés miatt felmentéssel megszüntette.

(10) Mentesül a visszafizetési kötelezettség alól az, aki igazolja, hogy másik köznevelési intézményben, illetve a köznevelés irányításában helyezkedett el, és folytatja a továbbképzést, illetve a pedagógus-szakvizsgára való felkészülést.

(11) A tanulmányi szerződés alapján nyújtott juttatásokra a tanulmányi szerződésben foglaltakat kell alkalmazni.

**20/2012. (VIII.31.) EMMI rendelet**

**118. §** (3) A szakmai munkaközösség véleményét – szakterületét érintően –

*a)* a pedagógiai program, továbbképzési program elfogadásához […] be kell szerezni.

**150. §**(1) A köznevelési intézmény ellenőrzése esetén az érintett intézmény vezetője legkésőbb az ellenőrzési terv elkészítése évének november 30-áig feltölti a hivatal által működtetett informatikai támogató rendszerbe

*a)* az ellenőrzést megelőző két tanév munkatervét és éves beszámolóját,

*b)* a legutóbbi továbbképzési programot és az ahhoz kapcsolódó beiskolázási terveket […]

**A Magyarországi Református Egyház köznevelési törvénye (1995. évi 1. törvény)**

20.§ A Magyarországi Református Egyház az intézmények szakmai munkájának segítésére Református Pedagógiai Intézetet − a továbbiakban: Pedagógiai Intézet − működtet, amelynek feladatai a következők: […]

(2) teljeskörűen ellátja a Magyarországi Református Egyház köznevelési intézményeiben a pedagógiai szakmai szolgáltatásokat […]

(7) állásfoglalást készít az intézmények által választható pedagógiai módszerekről, tankönyvekről és továbbképzésekről;

(8) az intézményi továbbképzési programokhoz illeszkedő továbbképzéseket, országos rendezvényeket szervez.

21.§A fenntartó […] (5) jóváhagyja a nevelési-oktatási intézmény nevelési, illetve pedagógiai programját, szervezeti és működési szabályzatát, belső értékelési szabályzatát, továbbképzési programját és házirendjét;

25. § Az iskolai szabályzatokat, a továbbképzési programot […] jóváhagyottnak kell tekinteni, ha a fenntartó illetékes testülete a benyújtástól számított 30 napon belül nem nyilatkozik.

Vhu. 9.§ (2) A református köznevelési intézmény a pedagógiai szakmai szolgáltatásokat elsősorban a Pedagógiai Intézet közreműködésével veszi igénybe.

(3) A református köznevelési intézmény továbbképzési programját az elfogadástól számított 15 napon belül megküldi a Pedagógiai Intézetnek. A Pedagógiai Intézet megteremti a tanfolyami kínálat megtervezésekor az intézményi továbbképzési programokban foglalt képzések középtávú teljesítésének lehetőségét